Позицията на сън е един от факторите, които определят необходимата твърдост на матрака, с която да постигнете максимално отпускане на тялото и да си гарантирате стабилна ортопедична опора.Настрани: насочете се към среден или средно мек матрак, който да поддържа гръбнака в правилна форма, и да се адаптира към извиквите на тялото ви. Мемори пяната в калъфа или като допълнителен слой в ядрото ще изпълни тази функция , както и ще минимизира въртенето по време на сън.По гръб: това е най-здравословната за почивка поза и в нея гръбначният стълб остава в неутрална позиция. За тази поза по време на сън се препоръчват твърди и ортопедични матраци, които осигуряват максимална опора и комфорт на точките натиск. Такива са матраците със седем зони на поддръжка и адаптирана към тези точки твърдост.По корем: Все по-често специалистите препоръчват да се избягва спането по корем. Макар и промяната на навиците за сън да е трудна, в дългосрочен аспект това ще се отрази положително на тялото и почивката ви. Ако ви е трудно да заспивате по друг начин е добре да се насочите към твърди или средно твърди матраци, които осигуряват опора с цел правилна форма на гръбначния стълб. Ако матракът ви е прекалено мек, частта на таза ще потъва в него, което ще доведе до изкривяване на гръбнака.Лични предпочитания: помислете за всяка една екстра, която бихте искали от матрака си и не правете компромис. Това може да бъде терморегулиращите качества на текстилите, антиалергични свойства, предпочитания, охлаждащи текстили и др.Кой ще спи на матрака: ако търсите двоен матрак за себе си и партньора си, но имате различни предпочитания за твърдостта, разгледайте моделите с две ядра с различна твърдост в един общ калъф. Такива матраци ще откриете от италианския производител Magniflex.Съобразяването на теглото също е важен фактор. За да получите максимална ортопедична опора, изберете среден към твърд матрак, за да не потъвате прекалено много в матрака.